

Αρκαλοχώρι, 20/ 06 /2022

Προς: ΜΜΕ

**ΔΕΛΤΙΟ ΤΥΠΟΥ**

**Από 14 έως 18 Ιουλίου η θρησκευτική εμποροπανήγυρη της Αγίας Μαρίνας στη Βόνη - Πρόσκληση ενδιαφερόμενων μικροπωλητών για υποβολή αίτησης συμμετοχής**

Ο Δήμος Μινώα Πεδιάδας ανακοινώνει τη διεξαγωγή εμποροπανηγύρεως στην κοινότητα Βόνης, για το έτος **2022**, στο πλαίσιο της θρησκευτικής εορτής της Αγίας Μαρίνας, κατά το χρονικό διάστημα από **14 Ιουλίου (ημέρα εγκατάστασης)** έως **18 Ιουλίου (ημέρα αποχώρησης)**.

**Στο πλαίσιο αυτό καλεί** όσους επιθυμούν να λάβουν μέρος σε αυτήν και πληρούν τις προϋποθέσεις, **να υποβάλουν αίτηση συμμετοχής  από τις 27-6-2022 έως και τις 08-7-2022**.

Η αίτηση-υπεύθυνη δήλωση μαζί με τα απαιτούμενα δικαιολογητικά θα υποβάλλονται από τους ενδιαφερόμενους είτε αυτοπροσώπως ή με εξουσιοδοτημένο άτομο στο **Αυτοτελές Τμήμα Τοπικής Οικονομικής Ανάπτυξης του Δήμου Μινώα Πεδιάδας (**τηλ. επικοιν. 2891 340319 & 2891 340334).

Αξίζει να σημειωθεί ότι δίνεται η δυνατότητα αποστολής τους με e-mail στη διεύθυνση: [minoa@minoapediadas.gr](mailto:minoa@minoapediadas.gr). Οι ενδιαφερόμενοι μπορούν να παραλαμβάνουν τη σχετική αίτηση από το παραπάνω Τμήμα ή να την αναζητήσουν στην επίσημη ιστοσελίδα του Δήμου Μινώα Πεδιάδας ([www.minoapediadas.gr](http://www.minoapediadas.gr)).

Το τέλος χρήσης του κοινόχρηστου χώρου ορίζεται σύμφωνα με την αρ. 111/2013 (ΑΔΑ:ΒΕΝ0ΩΚ6-Κ5Β) Απόφαση του δημοτικού συμβουλίου όπως συμπληρώθηκε με την αρ.89/2014 (ΑΔΑ:ΒΙΞΒΩΚ6-64Ω) Απόφαση του δημοτικού συμβουλίου.

Η αίτηση θεωρείται έγκυρη όταν κατά την υποβολή της συνοδεύεται από όλα τα απαραίτητα δικαιολογητικά. Η έκδοση των σχετικών εγκρίσεων συμμετοχής και η παραλαβή τους από τους εκθέτες θα γίνει κατόπιν της κατάθεσης του τέλους κοινόχρηστου χώρου, στο ταμείο του Δήμου στο Αρκαλοχώρι με κάρτα ή στον λογαριασμό του Δήμου Μινώα Πεδιάδας, που τηρείται στην Παγκρήτια Τράπεζα, με IBAN: **GR6408700120000000011200630.**